La compositora Maika Makovski en concert en el Centre Cultural Mario Monreal
23 de gener 2018

![](/media/bnacfxvj/23-maika-makovski.png)  
  

El dissabte 27 de gener el Centre Cultural Mario Monreal acollirà el concert de l'artista Maika Makovski, que s'emmarca en la programació de Cultura de l'Ajuntament de Sagunt. Esta compositora, cantant i actriu nascuda a Palma de Mallorca compta amb una llarga trajectòria professional malgrat la seua joventut, i és que porta component cançons des dels 12 anys i pujant-se als escenaris des dels 14.

Amb influències de l’underground, l’indie, el pop, el rock i el folk, però sense caure mai en la música més comercial, Maika Makovski ha publicat sis discos i està treballant actualment en el setè. Amb un estil intimista i folk en els seus últims treballs, és una artista molt seguida i valorada per la crítica musical.

Este concert és una oportunitat de poder gaudir i escoltar les cançons de Makovski en el format en el qual van ser compostes, ja siga solament amb la veu, al piano o a la guitarra. A més, els assistents també gaudiran de versions de temes especials que han marcat la carrera de l'artista.

Com expliquen des de l'organització, es tracta d'un concert cru, sense additius ni artificis. Música cantada i tocada amb l'ànima, emanant directament del cor però amb força des de les entranyes. Maika Makovski és una intèrpret amb suficient contingut emocional com per a sorprendre a tota l'audiència en aquest directe únic.

 L'espectacle, de 80 minuts de duració, tindrà lloc a les 19.30 hores i el preu de l’entrada és de 9 euros.​

*   [](http://www.facebook.com/sharer.php?u=https://aytosagunto.es/va/actualitat/la-compositora-maika-makovski-en-concert-en-el-centre-cultural-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/la-compositora-maika-makovski-en-concert-en-el-centre-cultural-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-compositora-maika-makovski-en-concert-en-el-centre-cultural-mario-monreal/ "Linked In")
*   [](mailto:?body=https://aytosagunto.es/va/actualitat/la-compositora-maika-makovski-en-concert-en-el-centre-cultural-mario-monreal/)